Iraku vazhdon përpjekjet për kapërcimin e vështirësive të lëna nga rregjimi i Sadam Huseinit
Presidenti Bush: Irakianët kanë krijuar momentin e përshtatshëm për liri dhe demokraci
Dy vjet e gjysmë më parë në Irak ishte në pushtet Sadam Huseini. Ai ishte një diktator i pamëshirshëm, i cili sulmoi fqinjët, përdori armë të shkatërrimit në masë dhe vrau shumë irakianë. Këtë vit irakianët mbajtën zgjedhje të lira dhe të drejta për një qeveri të përkohshme dhe miratuan një kushtetutë në një referendum mbarëkombëtar. Më 15 dhjetor ata votuan për një qeveri të përhershme duke u bazuar tek kushtetuta e re. Presidenti Bush thotë se ky është një transformim mbresëlënës për një vend që me të vertetë nuk ka eksperiencë me demokracinë. Ndërkohë që populli irakian mundohet të ndërtojë demokracinë, besimtarët e ish-diktatorit Sadam Husein dhe terroristët që janë vënë në shërbim të Al-Kaidës, po mundohen ta ndalin. Presidenti Bush thotë se Shtetet e Bashkuara do të ndihmojnë irakianët të luftojnë kundër këtyre armiqve. Presidenti Bush shton se irakianët kanë krijuar momentin e përshtatshëm për liri dhe demokraci. “ Të mbështetësh pajtimin edhe të drejtat e njeriut në një shoqëri të trembur nga dekada dhune dhe ndarjesh fetare, nuk do të jetë e lehtë dhe kjo nuk do të realizohet brenda natës. Megjithatë, presidenti Bush thotë se qeveria irakiane ka një proces për të zgjidhur edhe problemet më të vështira nëpërmjet negociatave, debatit dhe kompromisit. //ze